# data[].attributes.body
Halló!

Ég heiti Unnur Inga og kem frá Akranesi. Í dag er ég að prófa að búa almennilega úti á landi en ég bý fyrir norðan á Akureyri með kærasta mínum.

Ég er að klára 3. árið í grunnskólakennaranum með áherslu á yngri barna kennslu. Ég er í fjarnámi þar sem að ég byrjaði við HÍ þegar ég flutti norður og tók þá ákvörðun að halda áfram þar. Það getur verið fremur flókið en ég læt það ganga.

Áhugamálin mín liggja helst í matargerð og útivist. Ég get eytt löngum tíma í að útbúa góðann mat og dottið svo í hug að fara út í almennilega göngutúra eða eitthvað úr þeim dúr.

# data[].attributes.body
Hæhó

Ég heiti Aníta Ósk og er 23 ára úr Vogum á Vatnsleysuströnd en þar hef ég búið alla tíð. Ég bý þar með fjölskyldunni minni.

Ég er að ljúka við 3.ár í grunnskólakennaranum. Ég sé fyrir mér að vinna með yngri börnum og því er það áherslan í mínu námi. Ég hef alltaf átt auðvelt að vinna með börnum og því hentar mér vel nýja leyfisbréfið sem gefur mér kost á að vinna á bæði leikskólum og grunnskólum. Enda tel ég að þó svo að börn séu komin í grunnskóla, þá má ekki gleyma því að börn læri í gegnum leikinn.

Mín helstu áhugamál tengjast líklegast öll heilbrigðum lífstíl og samverustundun með fjölskyldu og vinum svo ég reyni að gera samþætta þessa þætti mikið í daglegu lífi og stunda líkamsræt og aðra hreyfingu mikið með bæði fjölskyldu og vinum.

# data[].attributes.body
Hæhæ!

Ég heiti Sædís María og er 23 ára meyja úr Vogum á Vatnsleysuströnd. Þar bý ég ennþá með tvíburasystur minni, bróðir, foreldrum og Lillu kisunni minni.

Ég er á 3. ári í grunnskólakennarafræði með áherslu á yngri barna kennslu. Samhliða náminu vinn ég í félagsmiðstöð, heimaþjóunustu og svo er ég með eina litla vinkonu í liðveislu.

Mín helstu áhugamál eru líkamsrækt, heilsa, samvera með fjölskyldum og vinum, prjóna, ferðast og margt fleira. Það er alltaf nóg að gera hjá mér sem mér finnst lang best.

# data[].attributes.body
Appið inniheldur fræðandi og skemmtilega leiki sem kenna alla 32 íslesnku bókstafina og tölustafi frá 1-10.

# data[].attributes.body
Appið inniheldur kennslu, æfingar og leiki fyrir alla sem vilja læra og æfa sig á klukku.

Kennsla á klukkutíma, hálftíma, korter, mínútur og tölvuklukkuna.

Æfingar í að stilla klukkuna rétt

Og allskonar leikir sem tengjast klukkunni á einhvern hátt.

# data[].attributes.body
Eitt af því sem við tókum eftir þegar við notuðum þessi öpp í æfingakennslu var að nokkrir nemendur sem höfðu prófað leikinn áður voru búin að læra nokkra þætti utanbókar. Það kemur því fyrir að börn læri leikinn utanbókar og stundi hann einungis í þeim tilgangi að kaupa nýtt og nýtt dót sem er í raun tilgangurinn í þeirra augum.

# data[].attributes.body
Appið inniheldur 5 leiki sem allir hafa það að markmiði að vera bæði skemmtilegir og fræðandi fyrir yngstu kynslóðina.

Samstæðuspil, peningaregn, peningabaukar, reikningur og tengja punkta. Þetta einkennir leikina sem finna má í appinu.

Appið kennir yngri kynslóðinni að telja, reikna og þekkja íslensku smápeningana sem er frábært til kennslu á ynstu stigum skólanna.

# data[].attributes.body
Eitt af því sem við teljum skipta máli er að nemendur upplifi viðfangsefni kennslustundar á jákvæðan hátt. Hér í þessum öppum er stærðfræði kennd á fjölbreyttan og áhugaverðan hátt. Nemendur átta sig líklegast ekki á því að þetta uppfylli þá hæfni sem krafist er af þeim í stærðfræði, þau líta einungis á þetta sem leik.

Einnig eru þetta þættir sem við teljum nauðsynlega að kenna fyrir daglegt líf og komandi framtíð, læra á klukka og telja peninga til dæmis eru þættir sem nemendur munu standa í allt sitt líf og komast ekki hjá. Því eru þessi öpp frábær til slíkrar kennslu.